Държавен вестник, бр. 77, 2011 г., стр. 15

БРОЙ  77	
Д Ъ Р Ж А В Е Н  В Е С Т Н И К 	
СТР.  15  
Чл. 52. В случаите по чл. 51 колективната 
инвестиционна схема е длъжна в 7-дневен срок 
от извършване на нарушението да уведоми 
комисията, като предостави информация за 
причините за възникването му и за предпри­
етите мерки за отстраняването му.
Г л а в а  с е д м а
ЗАДЪЛЖЕНИЯ ЗА ПРЕДОСТАВЯНЕ НА 
ИНФОРМАЦИЯ НА ИНВЕСТИТОРИТЕ
Чл. 53. (1) Публично предлагане на дяло­
ве на колективната инвестиционна схема се 
допуска, ако бъде публикуван проспект по 
начина и със съдържанието, определени в 
този закон и в актовете по прилагането му.
(2) Проспектът може да бъде публикуван 
само ако комисията е издала лиценз за из­
вършване на дейност като инвестиционно 
дружество, cъответно разрешение за органи­
зиране и управление на договорен фонд. 
Чл. 54. (1) Проспектът съдържа инфор­
мацията, необходима на инвеститорите за 
извършването на информирана преценка на 
предлаганата инвестиция, в т.ч. на рисковете, 
свързани с нея. Проспектът съдържа и инфор­
мация за рисковия профил на колективната 
инвестиционна схема, представена по ясен 
и лесноразбираем начин, независимо от ин­
струментите, в които инвестира.
(2) Проспектът съдържа информация за 
категориите активи, в които колективната 
инвестиционна схема може да инвестира, 
включително:
1. дали има право да извършва сделки с 
деривативни финансови инструменти съгласно 
устава, съответно правилата на колективната 
инвестиционна схема; дали тези сделки могат 
да бъдат извършвани с цел хеджиране на ри­
скове или с цел постигане инвестиционните 
цели на колективната инвестиционна схема;
2. възможните последици от използването 
на финансови деривативни инструменти за 
рисковия профил на колективната инвести­
ционна схема.
(3) Когато колективната инвестиционна 
схема инвестира основно в категории акти­
ви, различни от прехвърляеми ценни книжа 
или инструменти на паричния пазар, или 
възпроизвежда индекс, съставен от акции 
или дългови ценни книжа, в съответствие с 
чл. 46, проспектът и маркетинговите съоб­
щения съдържат изрично посочване на това 
обстоятелство по начин, привличащ внима­
нието на инвеститора.
(4) В случай че нетната стойност на акти­
вите на колективната инвестиционна схема 
е възможно да бъде подложена на колебания 
поради състава или техниките за управление 
на портфейла им, проспектът и маркетинго­
вите съобщения съдържат изрично посочване 
на това обстоятелство по начин, привличащ 
вниманието на инвеститора.
(5) Управляващото дружество по искане 
на инвеститорите предоставя и допълнителна 
информация за количествените ограничения, 
прилагани при управлението на риска на ко­
лективната инвестиционна схема, за избраните 
методи за спазване на тези ограничения и за 
последните промени на рисковете и рентабил­
ността на основните категории инструменти.
(6) Минималните изисквания към съдър­
жанието на проспекта се определят с наредба.
Чл. 55. Уставът, съответно правилата на 
колективната инвестиционна схема са не-
разделна част от проспекта и се прилагат 
към него. Те не се прилагат към проспекта, 
в случай че на инвеститорите е предоставена 
информация за мястото, където същите са 
достъпни във всяка държава членка, където 
дяловете на колективната инвестиционна схе­
ма се предлагат или по тяхно искане могат 
да им бъдат изпратени.
Чл. 56. (1) При всяка промяна на същест­
вените данни, включени в проспекта на ко­
лективната инвестиционна схема, в 14-дневен 
срок от настъпване на промяна проспектът 
се актуализира и се представя в комисията. 
(2) При установяване на непълноти и не­
съответствия в представения актуализиран 
проспект заместник-председателят изпраща 
съобщение и определя срок за отстраняване­
то им. Член 196, ал. 3 се прилага съответно.
Чл. 57. (1) Към проспекта на колективната 
инвестиционна схема се прилага документ 
с ключовата информация за инвеститорите.
(2) Ключовата информация за инвестито­
рите представя основните характеристики на 
съответната колективна инвестиционна схема, 
така че инвеститорите да могат да разберат 
характера и рисковете на инвестиционния 
продукт, който им се предлага, и впоследствие 
да вземат инвестиционни решения въз основа 
на информацията.
(3) Ключовата информация за инвестито­
рите съдържа следните съществени елементи:
1. данни за колективната инвестиционна 
схема;
2. кратко описание на инвестиционните 
цели и инвестиционната политика на колек­
тивната инвестиционна схема;
3. историческо представяне на резултатите 
от дейността или прогнози за очакваните 
резултати от дейността, когато е приложимо;
4. разходи и такси;
5. рисков профил и възвръщаемост на ин­
вестицията, включващи предупреждения във 
връзка с рисковете, свързани с инвестиции в 
съответната колективна инвестиционна схема. 
(4) Документът с ключовата информация за 
инвеститорите е с форма и съдържание съглас­
но Регламент (ЕС) № 583/2010 на Комисията 
от 1 юли 2010 г. за прилагане на Директива 
2009/65/ЕО на Европейския парламент и на 
Съвета по отношение на ключовата инфор­